Diari Oficial de la Generalitat Valenciana


Sumari del DOGV 2847, del 14-10-1996 (1996/839537)

RESOLUCIÓ de 3 de setembre de 1996, del director general d'Arquitectura i Habitatge, d'acreditació de laboratori SEG, SA d'assajos de control de qualitat de l'edificació amb la referència 07020AP96.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839537


Data del document
:   03-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 3 de setembre de 1996, del director general d'Arquitectura i Habitatge, d'acreditació de laboratori SEG, SA d'assajos de control de qualitat de l'edificació amb la referència 07020AP96.   
El senyor Alberto Albert Quiles, en nom i representació del laboratori d'assajos SEG, SA., sol·licita l'acreditació del laboratori d'assajos en l'àrea d'assajos de laboratori de perfils i barres d'acer per a estructures (AP), d'acord amb el Decret 173/1989, de 24 de novembre, del Consell de la Generalitat Valenciana.  
L'expedient d'acreditació s'ha tramitat d'acord amb el Reial Decret 1230/1989, de 13 d'octubre, i Ordre 5065, de 15 de febrer de 1990, del Ministeri d'Obres Públiques i Urbanisme, i hi consta que s'han complert tots els requisits reglamentats.  
En virtut d'això, a proposta de la Divisió de Normativa Tècnica i Control de Qualitat, resolc:  
Primer  
Acreditar el laboratori SEG, SA, amb domicili social al carrer de l'Alqueria de Raga, 3 de Picanya, en l'àrea d'assajos de laboratori de perfils i barres d'acer (AP), amb la referència 07020AP96.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys comptadors a partir de la data d'aquesta resolució, i quedarà supeditada al compliment de les condicions que estableix el Decret 173/1989, de 24 de novembre, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme, i Reial Decret 1230/1989, de 13 d'octubre, i en particular les indicades expressament en l'article 2 de les disposicions reguladores, del mencionat reial decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període dels 5 anys, es realitzaran pels laboratoris de les seccions de qualitat de l'edificació de la Direcció General d'Arquitectura i Habitatge.  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.  
Quart  
Qualsevol variació en les condicions que serviren de base per a la renovació de l'acreditació del laboratori haurà de ser comunicada a aquesta direcció general en el moment en què es produesca.  
Cinquè  
Aquesta resolució es comunicarà a la Direcció General d'Habitatge del Ministeri de Foment per a la seua inscripció en el Registre General de Laboratoris d'Assaig Acreditats sota la referència, 07020AP96.  
DISPOSICIó FINAL  
Aquesta resolució es publicarà en el Diari Oficial de la Generalitat Valenciana, per a coneixement general.  
València, 3 de setembre de 1996.- El director general d'Arquitectura i Habitatge: José Mª García Zarco.